DA Den Europæiske Unions Tidende L 71/11

KOMMISSIONENS AFGØRELSE

af 2. februar 2006

om godkendelse på Det Europæiske Fællesskabs vegne af ændringer af bilagene til aftalen mellem Det Europæiske Fællesskab og Amerikas Forenede Stater om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter

(meddelt under nummer K(2006) 81)

(EØS-relevant tekst)

(2006/198/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets afgørelse 98/258/EF af 16. marts 1998 om indgåelse af aftalen mellem Det Europæiske Fællesskab og Amerikas Forenede Stater om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter (1), særlig artikel 4, stk. 3, og

ud fra følgende betragtninger:

(1) Den fælles forvaltningskomité for aftalen (»komitéen«) fremsatte på sit møde den 27. oktober 2005 en henstilling om fastsættelse af ligestilling for fiskevarer. På grundlag af denne henstilling bør bilag V til aftalen ændres.

(2) Ændringen bør godkendes på Fællesskabets vegne.

(3) Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —

TRUFFET FØLGENDE AFGØRELSE:

Artikel 1

I overensstemmelse med henstillingen fra den fælles forvaltningskomité, der blev nedsat ved artikel 14 i aftalen mellem Det Europæiske Fællesskab og Amerikas Forenede Stater om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter, godkendes ændringerne af bilag V til aftalen på Det Europæiske Fællesskabs vegne. Aftalen i form af brevveksling, herunder ændringerne af bilag V til aftalen, er knyttet til denne afgørelse.

Artikel 2

Generaldirektøren for sundhed og forbrugerbeskyttelse bemyndiges til at undertegne aftalen i form af brevveksling med bindende virkning for Fællesskabet.

Artikel 3

Denne afgørelse anvendes fra den første dag i den måned, der følger efter den måned, hvor Amerikas Forenede Stater skriftligt meddeler Kommissionen, at landets interne procedurer for godkendelse af de ændringer, der er nævnt i artikel 1, er afsluttet.

Udfærdiget i Bruxelles, den 2. februar 2006. På Kommissionens vegne Markos KYPRIANOU Medlem af Kommissionen

(1) EFT L 118 af 21.4.1998, s. 1.

DA Den Europæiske Unions Tidende L 71/12

AFTALE

i form af brevveksling om ændringer af bilagene til aftalen mellem Det Europæiske Fællesskab og Amerikas Forenede Stater om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter

Bruxelles, den 30. januar 2006

Hr.

Under henvisning til aftalen mellem Det Europæiske Fællesskab og Amerikas Forenede Stater om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter foreslås det, at bilagene til aftalen ændres således:

Som henstillet af den fælles forvaltningskomité, der blev nedsat ved artikel 14, stk. 1, i aftalen, ændres bilag V, punkt 11, til aftalen som angivet i appendiks A til dette brev.

De bedes bekræfte, at Amerikas Forenede Stater er indforstået med ændringerne af bilag V til aftalen.

Modtag, hr., forsikringen om min mest udmærkede højagtelse.

For Det Europæiske Fællesskab Jaana HUSU-KALLIO

Bruxelles, den 1. februar 2006

Fr.

Jeg henviser til Deres brev, som indeholder nærmere oplysninger om de foreslåede ændringer af bilag V, punkt 11, til aftalen mellem Det Europæiske Fællesskab og Amerikas Forenede Stater om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter.

Jeg bekræfter, at Amerikas Forenede Stater godkender de foreslåede ændringer, som den fælles forvaltningskomité nedsat ved artikel 14, stk. 1, i aftalen har henstillet foretaget, og hvoraf et eksemplar er vedlagt dette brev. Jeg er orienteret om, at disse ændringer træder i kraft, når Det Europæiske Fællesskab meddeler Amerikas Forenede Stater, at man har truffet de fornødne foranstaltninger til at gennemføre bestemmelserne.

Modtag, fr., forsikringen om min mest udmærkede højagtelse.

For de amerikanske myndigheder Norval E. FRANCIS